The Juice Media

The Juice Media係澳洲一間製作唔同政治同社會議題惡搞作品嘅公司。佢哋以「誠實政府廣告」同埋Juice Rap News得到一啲澳洲人嘅關注，但亦因為咁成為咗一啲澳洲政治爭議嘅焦點。例如，佢哋將澳洲政府嘅徽章攞嚟惡搞，將「Australia」變成「Australien」，同埋針對澳洲日嘅惡搞短片，一度成為爭議。

政治立場 
佢哋對澳洲兩大政治陣營都抱有批判態度，形容澳洲自由黨係「Shit Party」，工黨係「Shit Light Party」而澳洲國家黨就係「The Really Shit Party」。並且主張選民投畀第三黨，迫令政府組成少數政府。另外，佢哋亦主張綠色政治，推動對抗全球暖化。另外，佢哋亦喺一啲短片度形容澳洲首相史葛·摩利臣、中國國家主席習近平、英國首相約翰遜等人喺全球氣候暖化問題上講廢話，更加用上小熊維尼嘅圖像揶揄習近平。

眼球中央電視台 - 台灣相類嘅惡搞媒體

澳洲政治